ddrg/super_eurlex huggingface dataset:
Návrh NARIADENE RADY vzťahujúce sa na rozdelenie možností rybolovu na základe Dohody o partnerstve v sektore rybolovu medzi Európskou úniou a Šalamúnovými ostrovmi /* KOM/2010/0146 v konečnom znení - NLE 2010/0081 */





[pic] | EURÓPSKA KOMISIA | Brusel, 14.4.2010 KOM(2010)146 v konečnom znení 2010/0081 (NLE) Návrh NARIADENE RADY vzťahujúce sa na rozdelenie možností rybolovu na základe Dohody o partnerstve v sektore rybolovu medzi Európskou úniou a Šalamúnovými ostrovmi DÔVODOVÁ SPRÁVA Na základe mandátu, ktorý Rada poskytla Komisii, Spoločenstvo a Šalamúnove ostrovy prerokovali a parafovali 26. septembra 2009 dohodu o partnerstve v sektore rybolovu, ktorou sa rybárom Spoločenstva poskytujú v období od 9. októbra 2009 do 8. októbra 2012 možnosti rybolovu v rybolovnej oblasti Šalamúnových ostrovov. Táto dohoda o partnerstve sa odovzdala na schválenie Rade. V súlade so Zmluvou je potrebné stanoviť spôsob rozdelenia možností rybolovu medzi členské štáty. Komisia navrhuje, aby Rada toto nariadenie prijala. 2010/0081 (NLE) Návrh NARIADENIE RADY (ES) č. .../... z […], vzťahujúce sa na rozdelenie možností rybolovu na základe dohody o partnerstve v sektore rybolovu medzi Európskou úniou a Šalamúnovými ostrovmi RADA EURÓPSKEJ ÚNIE, So zreteľom na Zmluvu o fungovaní Európskej únie, a najmä jej článok 43 ods. 3, so zreteľom na návrh Komisie, keďže: 1. 26. septembra 2009 sa parafovala nová dohoda o partnerstve v sektore rybolovu. Táto dohoda sa odoslala na schválenie Rade. 2. Je potrebné stanoviť spôsob rozdelenia možností rybolovu medzi členské štáty. PRIJALA TOTO NARIADENIE: Článok 1 1. Možnosti rybolovu stanovené v protokole k Dohode o partnerstve v sektore rybolovu medzi Európskou úniou a Šalamúnovými ostrovmi sa rozdeľujú medzi členské štáty takto: Mraziarenské plavidlá na lov tuniakov vlečnými sieťami: | Španielsko: Francúzsko: | 75 % dostupných možností rybolovu 25% dostupných možností rybolovu | 2. Pokiaľ sa na základe žiadostí o povolenie podaných členskými štátmi, uvedených v odseku 1, nevyčerpajú možnosti rybolovu stanovené v protokole, Komisia môže zvážiť žiadosti o povolenie ktoréhokoľvek iného členského štátu. 3. Bez toho, aby boli dotknuté ustanovenia dohody a protokolu, uplatňuje sa nariadenie Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva[1]. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Ú. v. EÚ L 286, 29.10.2008, s. 33.
[pic] | EURÓPSKA KOMISIA | Brusel, 14.7.2010 KOM(2010)376 v konečnom znení 2010/0206 (APP) Návrh NARIADENIE RADY (EÚ) č. .../... o rozšírení rozsahu pôsobnosti nariadenia (EÚ) Európskeho parlamentu a Rady č. xx/yy o profesionálnej cezhraničnej preprave eurovej hotovosti cestnou dopravou medzi členskými štátmi eurozóny DÔVODOVÁ SPRÁVA Účelom tohto návrhu je rozšíriť rozsah pôsobnosti návrhu nariadenia o cezhraničnej preprave eurovej hotovosti cestnou dopravou medzi členskými štátmi eurozóny na územie členského štátu, ktorý sa chystá zaviesť euro, pretože tam bude za normálnych okolností v prípravnom období prechodu na euro zvýšená potreba cezhraničnej prepravy eurovej hotovosti. Rozšírenie pôsobnosti nariadenia by malo byť automatické a účinnosť by malo nadobudnúť odo dňa, kedy Rada rozhodne o zrušení výnimky pre členský štát z jeho účasti na eurozóne. Hlavný návrh je založený na článku 133, podľa ktorého sú hlasovacie práva v Rade obmedzené len na členské štáty, ktoré už prijali euro. Keďže tento návrh sa týka členských štátov, ktoré zatiaľ neprijali euro, zakladá sa na článku 352. Je to primerané, pretože opatrenia Únie sú na uľahčenie hladkého prechodu na euro nevyhnutné. 2010/0206 (APP) Návrh NARIADENIE RADY (EÚ) č. .../... o rozšírení rozsahu pôsobnosti nariadenia (EÚ) Európskeho parlamentu a Rady č. xx/yy o profesionálnej cezhraničnej preprave eurovej hotovosti cestnou dopravou medzi členskými štátmi eurozóny RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 352, so zreteľom na návrh Európskej komisie[1], so zreteľom na stanovisko Európskeho parlamentu[2], po predložení návrhu legislatívneho aktu národným parlamentom, konajúc v súlade s mimoriadnym legislatívnym postupom, keďže: 1. Nariadenie (EÚ) Európskeho parlamentu a Rady č. xx/yy[3] sa vzťahuje na územia tých členských štátov, ktoré prijali euro ako jednotnú menu. 2. Preprava eurovej hotovosti je v prípravnom období prechodu na euro potrebná, pretože eurobankovky potrebné pre prechod na euro sa zvyčajne prepravujú z existujúcich zásob eurozóny a euromince sa často úplne alebo čiastočne razia v zahraničí. 3. Preto je nevyhnutné, aby sa nariadenie xx/yy vzťahovalo na členské štáty, ktoré sa pripravujú na prijatie eura, odo dňa rozhodnutia Rady zrušiť ich výnimku z účasti na eurozóne, PRIJALA TOTO NARIADENIE: Článok 1 Nariadenie Rady (ES) xx/yy sa vzťahuje na územie členského štátu, ktorý ešte neprijal euro odo dňa, kedy sa rozhodnutím Rady prijatým v súlade s článkom 140 ods. 2 zmluvy zrušila jeho výnimka z účasti na eurozóne. Článok 2 Toto nariadenie nadobúda účinnosť tri mesiace po jeho uverejnení v Úradnom vestníku Európskej únie . Je záväzné vo svojej celistvosti a je priamo uplatniteľné vo všetkých členských štátoch. V Bruseli [...] Za Radu predseda […] [1] Ú. v. EÚ … , , s. . [2] Ú. v. EÚ … , , s. . [3] Ú. v. EÚ … , , s. .
[pic] | EURÓPSKA KOMISIA | Brusel, 26.11.2010 KOM(2010) 760 v konečnom znení Návrh ROZHODNUTIE EURÓPSKEHO PARLAMENTU A RADY o mobilizácii nástroja flexibility DÔVODOVÁ SPRÁVA Medziinštitucionálna dohoda zo 17. mája 2006[1] umožňuje mobilizáciu nástroja flexibility na financovanie jednoznačne špecifikovaných výdavkov, ktoré by nebolo možné financovať v rámci stropov, ktoré sú k dispozícii v jednom alebo vo viacerých okruhoch viacročného finančného rámca. Rozpočet na rok 2011 si vyžaduje dodatočné výdavky presahujúce stropy okruhu 1a a okruhu 4. Z toho dôvodu sa navrhuje mobilizovať nástroj flexibility v súlade s bodom 27 medziinštituciálnej dohody. Sumy, ktoré sa majú mobilizovať, sú tieto: - 18 mil. EUR pre Program celoživotného vzdelávania pod kapitolou 1a, - 16 mil. EUR pre Program pre konkurencieschopnosť a inovácie v rámci okruhu 1a, - 71 mil. EUR pre Palestínu v rámci okruhu 4. Obom zložkám rozpočtového orgánu sa pripomína, že toto rozhodnutie sa v Úradnom vestníku Európskej únie nesmie uverejniť neskôr než rozpočet na rok 2011. Návrh ROZHODNUTIE EURÓPSKEHO PARLAMENTU A RADY o mobilizácii nástroja flexibility EURÓPSKY PARLAMENT A RADA EURÓPSKEJ ÚNIE, so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[2], a najmä na jej piaty odsek bodu 27, so zreteľom na návrh Komisie[3], keďže, po preskúmaní všetkých možností prerozdeľovania rozpočtových prostriedkov v rámci okruhu 1a a okruhu 4, sa obe zložky rozpočtového orgánu na zmierovacom zasadnutí dňa 11. novembra 2010 dohodli na mobilizácii nástroja flexibility s cieľom doplniť finančné prostriedky v rozpočte na rok 2011 presahujúce strop okruhu 1a a okruhu 4, a to: - 18 mil. EUR pre Program celoživotného vzdelávania pod kapitolou 1a, - 16 mil. EUR pre Program pre konkurencieschopnosť a inovácie v rámci okruhu 1a, - 71 mil. EUR pre Palestínu v rámci okruhu 4. ROZHODLI TAKTO: Článok 1 Pre všeobecný rozpočet Európskej únie na rozpočtový rok 2011 (ďalej „rozpočet na rok 2011“) sa nástroj flexibility využije na poskytnutie sumy vo výške 34 mil. EUR vo viazaných rozpočtových prostriedkoch pre okruh 1a a sumy vo výške 71 mil. EUR vo viazaných rozpočtových prostriedkoch pre okruh 4. Táto suma sa použije na doplnenie finančných prostriedkov: - 18 mil. EUR pre Program celoživotného vzdelávania pod kapitolou 1a, - 16 mil. EUR pre Program pre konkurencieschopnosť a inovácie v rámci okruhu 1a, - 71 mil. EUR pre Palestínu v rámci okruhu 4. Článok 2 Toto rozhodnutie sa uverejní v Úradnom vestníku Európskej únie . V Bruseli Za Európsky parlament Za Radu Predseda predseda [1] Ú. v. EÚ C 139, 14.6.2006, s. 1. [2] Ú. v. EÚ C 139, 14.6.2006, s. 1. [3] Ú. v. EÚ […].
COM 2011 0223
 
Návrh ROZHODNUTIE RADY o uzavretí Dohody medzi Európskou úniou a Gruzínskom o ochrane zemepisných
označení poľnohospodárskych výrobkov a potravín
 
1. Acte (363 K) 
2. Annexe 1 (601 K)
Návrh ROZHODNUTIE EURÓPSKEHO PARLAMENTU A RADY o mobilizácii nástroja flexibility /* KOM/2011/0373 v konečnom znení */





DÔVODOVÁ SPRÁVA Medziinštitucionálna dohoda zo 17. mája 2006[1] umožňuje mobilizáciu nástroja flexibility na financovanie jednoznačne špecifikovaného výdavku, ktorý by nebolo možné financovať v rámci stropov, ktoré sú k dispozícii v jednej alebo viacerých výdavkových kapitolách viacročného finančného rámca. V súlade s bodom 27 medziinštitucionálnej dohody a po preskúmaní všetkých možností prerozdelenia rozpočtových prostriedkov v rámci okruhu 4 Komisia navrhuje mobilizovať nástroj flexibility na financovanie európskej susedskej politiky vo výške 153,3 mil. EUR nad rámec stropu okruhu 4. Obom zložkám rozpočtového orgánu sa pripomína, že toto rozhodnutie sa v Úradnom vestníku Európskej únie nesmie uverejniť neskôr než všeobecný rozpočet na rok 2012. Návrh ROZHODNUTIE EURÓPSKEHO PARLAMENTU A RADY o mobilizácii nástroja flexibility EURÓPSKY PARLAMENT A RADA EURÓPSKEJ ÚNIE, so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[2], a najmä na bod 27 ods. 5, so zreteľom na návrh Európskej komisie, keďže, po preskúmaní všetkých možností prerozdelenia rozpočtových prostriedkov v rámci okruhu 4 sa zdá, že je potrebné mobilizovať nástroj flexibility s cieľom doplniť finančné prostriedky vo všeobecnom rozpočte na rok 2012 nad rámec stropu okruhu 4 vo výške 153,3 mil. EUR, a to v prospech financovania európskej susedskej politiky, PRIJALI TOTO ROZHODNUTIE: Článok 1 Pre všeobecný rozpočet Európskej únie na rozpočtový rok 2012 sa nástroj flexibility použije na poskytnutie sumy vo výške 153,3 milióna eur vo viazaných rozpočtových prostriedkoch v rámci okruhu 4. Prostriedky sa použijú na doplnenie financovania európskej susedskej politiky vo výške 153 343 576 EUR v rámci okruhu 4. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ L 139, 14.6.2006, s. 1. [2] Ú. v. EÚ C 139, 14.6.2006, s. 1.
STANOVISKO KOMISIEpodľa článku 294 ods. 7 písm. c) Zmluvy o fungovaní Európskej úniek zmene[-nám] Európskeho parlamentuv pozícii Rady k návrhu NARIADENIA EURÓPSKEHO PARLAMENTU A RADYo názvoch textílií a súvisiacom označovaní textilných výrobkov etiketami /* KOM/2011/0423 v konečnom znení - 2009/0006 (COD) */





2009/0006 (COD) STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k zmene[-nám] Európskeho parlamentu v pozícii Rady k návrhu NARIADENIA EURÓPSKEHO PARLAMENTU A RADY o názvoch textílií a súvisiacom označovaní textilných výrobkov etiketami (Text s významom pre EHP) 1. Úvod V článku 294 ods. 7 písm. c) Zmluvy o fungovaní Európskej únie sa stanovuje, že Komisia má k zmenám a doplneniam Európskeho parlamentu v druhom čítaní vydať svoje stanovisko. Stanovisko Komisie k zmenám a doplneniam navrhnutým Parlamentom je uvedené ďalej v texte. 2. Kontext Dátum zaslania návrhu Parlamentu a Rade: 30. január 2009 Dátum stanoviska Parlamentu v prvom čítaní: 18. máj 2010 Stanovisko Hospodárskeho a sociálneho výboru: 16. december 2009 Dátum prijatia pozície Rady: 6. december 2010 Dátum súhlasu výboru COREPER s kompromisom z druhého čítania: 20. apríl 2011 Dátum stanoviska Parlamentu v druhom čítaní: 11. máj 2011 3. Cieľ návrhu Komisie Návrh Komisie bol prijatý v rámci iniciatívy za lepšiu právnu reguláciu. Cieľom návrhu je zjednodušiť a zlepšiť platný právny rámec pre označovanie textilných výrobkov s cieľom podporiť vývoj a zavádzanie nových vlákien ako aj inováciu v textilnom a odevnom odvetví. Na dosiahnutie tohto celkového cieľa sa návrh zameriava na: · uľahčenie legislatívneho procesu na prispôsobenie právnych predpisov technickému pokroku prostredníctvom transformácie troch platných smerníc na jedno nariadenie, čím by sa predišlo transpozícii výlučne technickej aktualizácie; · skrátenie času medzi podaním žiadosti a prijatím názvu nového vlákna. 4. Stanovisko Komisie k zmenám a doplneniam navrhnutým Európskym parlamentom Stanovisko Európskeho parlamentu v druhom čítaní z 11. mája 2011 je vyvážený kompromis, ktorým sa vykoná len niekoľko zmien a doplnení pozície Rady s cieľom sprístupniť spotrebiteľom viac informácií, pokiaľ ide o obsah netextilných častí živočíšneho pôvodu a celkové zloženie textilných výrobkov. V komplexnej doložke o preskúmaní sa Komisia vyzýva na preskúmanie možností ďalšej harmonizácie označovania textilných výrobkov vrátane systému označovania pôvodu. Text kompromisu je v súlade s celkovým cieľom návrhu. Pozícia Parlamentu je výsledkom kompromisu, ktorý sa dosiahol v rámci trialógu uskutočneného 12. apríla 2011 a ktorý bol 20. apríla 2011 schválený v Rade. 5. Záver Komisia prijíma zmeny a doplnenia, ktoré odhlasoval Európsky parlament v druhom čítaní, v znení už uvedeného kompromisu Rady a Európskeho parlamentu.
/* KOM/2011/0442 v konečnom znení - 2011/0191 (NLE) */ Návrh ROZHODNUTIE RADY o pristúpení Únie k predpisu Európskej hospodárskej komisie Organizácie Spojených národov (EHK OSN) č. 29 o jednotných ustanoveniach pre schvaľovanie vozidiel z hľadiska ochrany cestujúcich v kabíne úžitkového vozidla





2011/0191 (NLE) Návrh ROZHODNUTIE RADY o pristúpení Únie k predpisu Európskej hospodárskej komisie Organizácie Spojených národov (EHK OSN) č. 29 o jednotných ustanoveniach pre schvaľovanie vozidiel z hľadiska ochrany cestujúcich v kabíne úžitkového vozidla (Text s významom pre EHP) RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na rozhodnutie rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej komisie Organizácie Spojených národov, ktorá sa týka sa prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (Revidovaná dohoda z roku 1958)[1] a najmä na jeho článok 3 ods. 3 a druhú odrážku článku 4 ods. 2, so zreteľom na návrh Európskej komisie, so zreteľom na stanovisko Európskeho parlamentu[2], keďže: 1. Cieľom štandardizovaných požiadaviek predpisu Európskej hospodárskej komisie Organizácie spojených národov č. 29 o schvaľovaní vozidiel z hľadiska ochrany cestujúcich v kabíne úžitkového vozidla[3] je odstrániť technické bariéry v obchode s motorovými vozidlami medzi zmluvnými stranami Revidovanej dohody z roku 1958 a zabezpečiť vysokú úroveň bezpečnosti a ochrany pre cestujúcich vo vozidle. 2. Dňom svojho pristúpenia k Revidovanej dohode z roku 1958 EÚ pristúpila k obmedzenému počtu predpisov EHK OSN uvedených v prílohe II k rozhodnutiu 97/836/ES; predpis EHK OSN č. 29 medzi ne zahrnutý nebol. 3. Vzhľadom na ďalšie zmeny a doplnenia a vzhľadom na článok 6 ods.4 nariadenia (ES) č. 661/2009 o požiadavkách na všeobecnú bezpečnosť motorových vozidiel[4], v ktorom sa požaduje, aby Únia zohľadnila predpis EHK OSN č. 29, sa Európska komisia domnieva, že predpis EHK OSN č. 29 by sa teraz mal stať súčasťou systému typového schválenia EÚ pre motorové vozidlá, SA ROZHODLA TAKTO: Článok 1 Týmto sa predpis EHK OSN č. 29 o jednotných ustanoveniach pre schvaľovanie vozidiel z hľadiska ochrany cestujúcich v kabíne úžitkového vozidla schvaľuje. Článok 2 Predpis EHK OSN č. 29 o jednotných ustanoveniach pre schvaľovanie vozidiel z hľadiska ochrany cestujúcich v kabíne úžitkového vozidla sa stáva súčasťou systému typového schválenia EÚ pre motorové vozidlá. Článok 3 Komisia oznámi toto rozhodnutie generálnemu tajomníkovi Organizácie Spojených národov. V Bruseli Za Radu (…) predseda [1] Ú. v. L 346, 17.12.1997, s. 78. [2] Ú.v. (...) (ešte neuverejnené). [3] Ú. v. L 304, 20.11.2010, s. 21. [4] Nariadenie Európskeho parlamentu a Rady (ES) č. 661/2009 z 13. júla 2009 o požiadavkách typového schvaľovania na všeobecnú bezpečnosť motorových vozidiel, ich prípojných vozidiel a systémov, komponentov a samostatných technických jednotiek určených pre tieto vozidlá, Ú.v. L 200, 31.7. 2009, s. 1.
Spoločný návrh NARIADENIE RADY ktorým sa zrušuje nariadenie Rady (ES) č. 1763/2004, ktorým sa ukladajú určité obmedzujúce opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY) /* KOM/2011/0646 v konečnom znení - 2011/0279 (NLE) */





ODÔVODNENIE Nariadením Rady (ES) č. 1763/2004[1], ktorým sa ukladajú určité obmedzujúce opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY), sa zmrazujú aktíva určitých osôb s cieľom podporiť mandát ICTY. Týmto nariadením sa vykonáva rozhodnutie Rady 2010/603/SZBP. (1) Dňa ... septembra 2011 Rada prijala rozhodnutie Rady 2011/.../SZBP, ktorým sa zrušuje rozhodnutie Rady 2010/603/SZBP. (2) Komisia preto navrhuje, aby Rada s okamžitou účinnosťou zrušila nariadenie Rady (ES) č. 1763/2004. 2011/0279 (NLE) Spoločný návrh NARIADENIE RADY ktorým sa zrušuje nariadenie Rady (ES) č. 1763/2004, ktorým sa ukladajú určité obmedzujúce opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY) RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 215, so zreteľom na rozhodnutie Rady 2011/.../SZBP, ktorým sa zrušuje rozhodnutie Rady 2010/603/SZBP o ďalších opatreniach na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)[2], so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Európskej komisie, keďže: (1) Nariadením Rady (ES) č. 1763/2004 z 11. októbra 2004, ktorým sa ukladajú určité obmedzujúce opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)[3], sa zmrazujú aktíva určitých osôb s cieľom podporiť mandát ICTY. Týmto nariadením sa vykonáva rozhodnutie Rady 2010/603/SZBP[4]. (2) Dňa ... septembra 2011 Rada prijala rozhodnutie Rady 2011/.../SZBP, ktorým sa zrušuje rozhodnutie Rady 2010/603/SZBP. (3) Preto je vhodné s okamžitou účinnosťou zrušiť nariadenie Rady (ES) č. 1763/2004. PRIJALA TOTO NARIADENIE: Článok 1 Nariadenie (ES) č. 1763/2004 sa zrušuje. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli […] Za Radu predseda […] [1] Ú. v. EÚ L 315, 14.10.2004, s. 14. [2] Ú. v. EÚ L , .9.2011, s. . [3] Ú. v. EÚ L 315, 14.10.2004, s. 14. [4] Ú. v. EÚ L 265, 8.10.2010, s. 15.
DÔVODOVÁ SPRÁVA Európska únia (EÚ) v roku 2010 odštartovala proces obnovenia osobitného preferenčného režimu do 31. decembra 2015 pre krajiny západného Balkánu. Legislatívny postup, potrebný na prijatie obnovenia platnosti režimu, bol ukončený. EÚ musí do 31. decembra 2016 predložiť žiadosť na predĺženie výnimky z ustanovení odseku 1 článku I dohody GATT 1994, čo by jej umožnilo poskytnúť preferenčné zaobchádzanie pri uplatňovaní osobitných preferenčných režimov pre krajiny západného Balkánu, bez nutnosti rozšíriť rovnaké preferenčné zaobchádzanie na podobné výrobky akejkoľvek inej členskej krajiny WTO. 1. 2011/0316 (NLE) Návrh ROZHODNUTIE RADY o pozícii Európskej únie týkajúcej sa rozhodnutia Generálnej rady WTO o predĺžení výnimky WTO so zreteľom na zavedenie osobitného obchodného preferenčného režimu pre krajiny západného Balkánu RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9, so zreteľom na návrh Európskej komisie, keďže: 2. Európska únia prijala právne predpisy na obnovenie osobitného preferenčného režimu do 31. decembra 2015 pre krajiny západného Balkánu. V prípade neudelenia výnimky z povinnosti Európskej únie podľa odseku 1 článku I Všeobecnej dohody o clách a obchode 1994 (dohoda GATT 1994) by sa muselo zaobchádzanie pre osobitné preferenčné režimy rozšíriť na všetky členské krajiny WTO. Preto je vhodné žiadať o výnimku neuplatňovať článok I ods. 1 GATT 1994 podľa článku IX ods. 3 Marakéšskej dohody o založení Svetovej obchodnej organizácie (dohoda o WTO). 3. Európska únia predložila takúto žiadosť 26. októbra 2011. 4. Generálna rada Svetovej obchodnej organizácie prerokuje túto žiadosť. 5. Preto je vhodné, aby Európska únia pri rokovaniach Generálnej rady WTO podporovala odsúhlasenie žiadosti, PRIJALA TOTO ROZHODNUTIE: Článok 1 Pozícia Európskej únie v Generálnej rade Svetovej obchodnej organizácie je odsúhlasiť predĺženie výnimky WTO týkajúcej sa krajín západného Balkánu do 31. decembra 2016. Túto pozíciu vyjadruje Komisia. Článok 2 Toto rozhodnutie nadobúda účinnosť dňom jeho prijatia. V […], Za Radu predseda
Spoločný návrh NARIADENIE RADY ktorým sa mení a dopĺňa nariadenie (EÚ) č. 204/2011 o reštriktívnych opatreniach s ohľadom na situáciu v Líbyi /* KOM/2011/0754 v konečnom znení - 2011/0337 (NLE) */





DÔVODOVÁ SPRÁVA (1) Bezpečnostná rada Organizácie Spojených národov 27. októbra 2011 rozhodla, že zákaz všetkých letov vo vzdušnom priestore Líbye, ktorý uložila rezolúciou č. 1973(2011) zo 17. marca 2011, by sa mal skončiť 31. októbra 2011 o 23.59 miestneho líbyjského času. (2) Vysoká predstaviteľka pre zahraničné veci a bezpečnostnú politiku a Európska komisia preto navrhujú zrušiť príslušný zákaz stanovený v rozhodnutí Rady (EÚ) č. 204/2011 o reštriktívnych opatreniach s ohľadom na situáciu v Líbyi. 2011/0337 (NLE) Spoločný návrh NARIADENIE RADY ktorým sa mení a dopĺňa nariadenie (EÚ) č. 204/2011 o reštriktívnych opatreniach s ohľadom na situáciu v Líbyi RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 215, so zreteľom na rozhodnutie Rady 2011/.../SZBP z … 2011, ktorým sa mení a dopĺňa rozhodnutie Rady 2011/137/SZBP o reštriktívnych opatreniach s ohľadom na situáciu v Líbyi[1], so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Európskej komisie, keďže: (1) Bezpečnostná rada Organizácie Spojených národov 27. októbra 2011 na základe svojej rezolúcie č. 2016 rozhodla, že zákaz všetkých letov vo vzdušnom priestore Líbye, o ktorom rozhodla 17. marca 2011, by sa mal skončiť. (2) Popri rozhodnutí 2011/137/SZBP nadobudol tento zákaz letov účinnosť v Európskej únii nariadením (EÚ) č. 204/2011 o reštriktívnych opatreniach s ohľadom na situáciu v Líbyi[2] v znení neskorších zmien a doplnení[3]. (3) V súlade s rozhodnutím 2011/.../SZBP by sa príslušné ustanovenie nariadenia (EÚ) č. 204/2011 preto malo vypustiť, PRIJALA TOTO NARIADENIE: Článok 1 Článok 4b nariadenia (EÚ) č. 204/2011 sa vypúšťa. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Ú. v. EÚ L ..., ... 2011, s. … [2] Ú. v. EÚ L 58. 3.3.2011, s. 1. [3] Nariadenie (EÚ) č. 296/2011 (Ú. v. EÚ L 80, 26.3.2011, s. 2).